Αποχή από την ποινική δίωξη οικονομικών εγκλημάτων υπό όρους
Creators: name: Αγγελόπουλος, Νικόλαος-Ιάσονας Βασιλείου
Publisher: name: Aristotle University of Thessaloniki
Year: 2022
Subjects: Αποχή
Ποινική Δίωξη
Οικονομικό Έγκλημα
Αbstinence
Criminal prosecution
Financial crime

description: Σκοπό της διπλωματικής εργασίας αποτέλεσε η επισκόπηση των εναλλακτικών διαδικασιών απονομής δικαιοσύνης και δη της αποχής από την ποινική δίωξη οικονομικών εγκληματών υπό όρους, όπως εισήχθησαν στον νέο Κώδικα Ποινικής Δικονομίας. Σε μια πρώτη προσέγγιση περιγράφεται η ανάπτυξη των εναλλακτικών μορφών απονομής δικαιοσύνης και κατ’ επέκταση η υιοθέτηση, σε διεθνές επίπεδο, της έννοιας της αποκαταστατικής δικαιοσύνης ως «ποινολογικό ρεύμα», με σκοπό την εξασφάλιση της ποιότητας απονομής δικαιοσύνης. Στην συνέχεια επιχειρείται η εννοιολογική προσέγγιση των εναλλακτικών – αποκαταστατικών θεσμών απονομής δικαιοσύνης και παράλληλα γίνεται αναφορά στην εισαγωγή των εναλλακτικών – αποκαταστατικών θεσμών στην Ελληνική έννομη τάξη, αναδεικνύοντας κατ’ αυτόν τον τρόπο την αναγκαιότητα θεσμοθέτησης των εναλλακτικών διαδικασιών απονομής δικαιοσύνης και δη της αποχής από την ποινική δίωξη στο πλαίσιο του νέου Κώδικα Ποινικής Δικονομίας, ως προς επίλυση του συστημικού προβλήματος της βραδείας απονομής της ποινικής δικαιοσύνης που παρατηρείται στην χώρα μας, σε συνδυασμό και με την σκοπούμενη ωρίμανση του δικονομικού μας συστήματος για την υλοποίηση και υιοθέτηση των εναλλακτικών – αποκαταστατικών θεσμών. Εμβαθύνοντας στο κύριο μέρος της παρούσας εργασίας αναλύονται οι νέες ρυθμίσεις των άρθρων 48 – 50 του νέου Κώδικα Ποινικής Δικονομίας που αφορούν την αποχή από την ποινική δίωξη υπό όρους, αναδεικνύοντας τα σημαντικότερα ερμηνευτικά και πρακτικά ζητήματα που ανακύπτουν από τις εν λόγω ρυθμίσεις. Επιπλέον επιχειρείται η συγκριτική επισκόπηση των ρυθμίσεων διευρυμένης αποχής από την άσκηση της ποινικής δίωξης άλλων ευρωπαϊκών έννομων τάξεων του ίδιου ηπειρωτικού δικαίου με χαρακτηριστικά παρόμοια με την Ελληνική, οι οποίες αποτέλεσαν και το έναυσμα για την εισαγωγή στο ελληνικό δικονομικό σύστημα των ρυθμίσεων της αποχής από την ποινική δίωξη υπό όρους. Τέλος περιγράφονται οι επιδιωκόμενοι στόχοι των εναλλακτικών διαδικασιών και ακολούθως επισημαίνονται τα σημαντικά οφέλη που δύνανται να επιφέρουν, καταλήγοντας στο συμπέρασμα ότι οι εξεταζόμενες εναλλακτικές διαδικασίες δύνανται να λειτουργήσουν ανταποδοτικά, χωρίς να θίγονται δικαιοκρατικές αρχές και θεμελιώδη δικαιώματα, συμβάλλοντας, μέσω της εμπέδωσής τους και της προώθησής τους, στην επίτευξη του στόχου της αποτελεσματικής απονομής της ποινικής δικαιοσύνης και συνάμα στην εν γένει ανανέωση του ποινικού μας συστήματος, επιλύοντας το διαχρονικό και ακανθώδες πρόβλημα της επιβάρυνσης του δικαιοδοτικού μηχανισμού με μακρές ποινικές διαδικασίες.
description: The aim of this thesis is the overview of the alternative justice processes and in particular the absistence from the criminal prosecution of financial crimes under certain conditions, as they were introduced in the new Code of Criminal Procedure. Firstly, the development of alternative forms for grant of justice is described and subsequently, the adoption of the concept of restorative justice as a "penal stream", at an international level, with the aim of ensuring the quality of justice. Furthermore, the conceptual approach to alternative – restorative justice institutions is being studied and at the same time the introduction of alternative - restorative institutions in the Greek legal order is examined. As a result of this, this thesis aims to prove the necessity of institutionalization of alternative justice processes and in particular the absistence from criminal prosecution in the context of the new Code of Criminal Procedure, in order to solve the systemic problem of the slow pace of criminal justice observed in our country, in combination with the intended maturation of our procedural system for the implementation and adoption of alternative - restorative institutions. In more detail, the core part of this thesis analyses the new provisions of articles 48 – 50 of the new Code of Criminal Procedure, which relates to the absistence from criminal prosecution under certain conditions, highlighting the most important interpretative and practical issues arising from these provisions. In addition to this, a comparative overview of the extended absistence from criminal prosecution arrangements between other European legal orders of the same continental law with characteristics similar to the Greek one are being described. This overview triggerred the introduction of the absistence from criminal prosecution arrangements into the Greek procedural system. Finally, the intended goals of the alternative processes are defined highlighting the resulting important benefits. In conclusion, the examined alternative processes can work remuneratively, without affecting constitutional principles and fundamental rights, contributing, through their consolidation and promotion, in achieving the goal of the effective administration of criminal justice and at the same time in the general renewal of our criminal system. As a result, the perennial and thorny problem of burdening the judicial mechanism with long criminal procedures is solved.
description: Σε συνεργασία με: Νομικής (Δημοκρίτειο Πανεπιστήμιο Θράκης)